text: терінің қабаттары гиподерма (грекше «hypo» төмен, астында, қалыптан төмен; «derma» тері) терінің ең төменгі май қабаты. төменгі май қабаты дермаға жабысып тұрады және ол борпылдақ дәнекер ұлпасының майлы жасушаларынан пайда болған. гиподерма қабаты арқылы теріге қантамырлары мен жүйке ұштары өтеді. гиподерма соққыларды жұмсарту, ішкі мүшелерді зақымданудан қорғау және жылуды сақтап, май қорының энергия көзі ретінде жинауын қамтамасыз етеді. сонымен қатар, бұл төменгі қабат ағзаны сусыздандырудан сақтайтын су қоры қызметін де атқарады.